Príloha č. 1

ZÁKAZKA S NÍZKOU HODNOTOU typ A.1. jednoetapová
Predmet zákazky: 
Kúpalisko „Červená hviezda“ na Staničnom námestí č.5, Košice – pasport stavby – výber odborne spôsobilej osoby
___________________________________________________________________________

		Podrobný opis predmetu zákazky

	Predmetom zákazky je vyhotovenie pasportu stavby ako zjednodušenej dokumentácie stavby, t.j. dokumentácia skutočného stavu všetkých stavebných objektov nachádzajúcich sa v areáli kúpaliska. Pasport bude obsahovať základné údaje o stavbe (vlastnícke vzťahy, umiestnenie stavby), technický popis stavby a jej jednotlivých konštrukcií, zjednodušené výkresy stavby s overenými a zmeranými rozmermi dielčích konštrukcií. Súčasťou pasportu bude aj geodetické polohopisné a výškopisné zameranie územia areálu kúpaliska a jeho objektov. Presnejší rozsah pasportu je podrobnejšie upravený v § 29 Vyhlášky č. 453/2000 Z.z., ktorou sa vykonávajú niektoré ustanovenia stavebného zákona. 

	Základným výstupom pasportu stavby budú hlavne pôdorysy, rezy, pohľady a fotodokumentácia stavby v tlačenej i v digitálnej podobe v 6-tich vyhotoveniach. Jedná sa o výkresy v mierke 1:50, ktoré budú slúžiť ako podklad pre samotné stavebné úpravy. 

	Areál kúpaliska je národnou kultúrnou pamiatkou ako „Kúpalisko mestské, Staničné námestie 5, Košice“- bývalé kúpalisko „Červená hviezda“. V Ústrednom zozname pamiatkového fondu je evidované pod č. 1137/1-6. Podľa projektu Ľudovíta Oelschägera bolo kúpalisko postavené v rokoch 1935-36. V súčasnosti je stav kúpaliska havarijný. Umiestnenie areálu kúpaliska je vyznačené na priloženej situácii.
	Dotknutý areál je platným Územným plánom hospodársko-sídelnej aglomerácie Košice definovaný ako polyfunkčná zástavba pozostávajúca z prevládajúcich plôch športovorekreačného vyššieho vybavenia a plôch mestského a nadmestského občianskeho vybavenia. Je vymedzený pozemkami evidovanými v k. ú. Stredné Mesto, v reg. „C“ na LV č. 10527:
a)	parc. č. 2010/3	o výmere 820 m2,	druh ostatné plochy,
b)	parc. č. 2010/4	o výmere 672 m2,	druh ostatné plochy,
c)	parc. č. 2010/5	o výmere 173 m2,	druh zastavané plochy a nádvoria,
d)	parc. č. 2012/1	o výmere 3142 m2,	druh ostatné plochy,
e)	parc. č. 2012/19	o výmere 220 m2,	druh zastavané plochy a nádvoria,
f)	parc. č. 2012/20	o výmere 385 m2,	druh zastavané plochy a nádvoria,
g)	parc. č. 2011	o výmere 466 m2,	druh zastavané plochy a nádvoria,
h)	parc. č. 2012/21	o výmere 163 m2,	druh ostatné plochy,
i)	parc. č. 2632/21	o výmere 323 m2,	druh ostatné plochy,
j)	parc. č. 2632/19	o výmere 826 m2,	druh zastavané plochy a nádvoria,
k)	parc. č. 2632/22	o výmere 87 m2,	druh ostatné plochy,
l)	parc. č. 2632/23  o výmere 242 m2,	druh ostatné plochy 
 a pozemkami evidovanými v k. ú. Stredné Mesto, v reg. „C“ na LV č. 10105:
a)	parc. č. 2012/16	o výmere 2187 m2,	druh ostatné plochy,
b)	parc. č. 2012/17	o výmere 563 m2,	druh ostatné plochy,
c)	parc. č. 2012/18	o výmere 665 m2,	druh ostatné plochy.

	V dotknutom areáli sa nachádzajú aj pamiatkové objekty registrované v ústrednom zozname pamiatkového fondu pod č. 1137 (okres Košice I, kat. úz. Stredné Mesto) a evidované na LV č. 10105 v k. ú. Stredné Mesto, v reg. „C“:
a)	stavba súpis. č. 1497,druh: iná budova (postavená na parc. č. 2011),
b)	stavba súpis. č. 1457, druh: administratívna budova	(postavená na parc. č. 2012/19),
c)	stavba súpis. č. 1456, druh: administratívna budova	(postavená na parc. č. 2012/20).
Na parc. č. 2012/17 a /18 sú postavené vonkajšie bazény (bazény nie sú evidované v katastri nehnuteľností), na par.č.2012/1 sa nachádza detský bazén.

Príloha:
Situácia umiestnenia areálu kúpaliska Červená hviezda

V Košiciach dňa 14.01.2014

Vypracovala:  	Ing. Andrea Vedral
			 referent pre výstavbu